6.6.2014 Jurnalul Oficial al Uniunii Europene L 167/57 DECIZIA COMISIEI din 5 iunie 2014 privind protecția datelor cu caracter personal în cadrul portalului european e-justiție (2014/333/UE) COMISIA EUROPEANĂ, având în vedere Tratatul privind funcţionarea Uniunii Europene, după consultarea Autorităţii Europene pentru Protecţia Datelor, întrucât: (1) În comunicarea sa din mai 2008 (/), Comisia a declarat că va concepe și realiza portalul european e-justiție (denumit în continuare „portalul”), care urma să fie gestionat în strânsă cooperare cu statele membre. (2)  Planul de acţiune multianual 2009-2013 privind e-justiția europeană () din 8 noiembrie 2008 a încredințat Comisiei Europene sarcina de a realiza portalul. Portalul a fost lansat la 16 iulie 2010. Adoptarea prezentei decizii a devenit necesară abia acum, întrucât portalul este abia acum gata pentru prima interconectare a registrelor naționale, care implică prelucrarea datelor cu caracter personal. (3) Portalul urmăreşte să contribuie la realizarea spațiului judiciar european prin facilitarea și îmbunătățirea accesului la justiție şi prin mobilizarea tehnologiilor informației şi comunicațiilor, în vederea facilitării procedurilor judiciare electronice transfrontaliere și a cooperării judiciare. (4) Atunci când pun în aplicare dreptul european, instituțiile, organismele, birourile şi agențiile Uniunii Europene, precum şi statele membre trebuie să respecte drepturile fundamentale şi principiile recunoscute de Carta dreptu- rilor fundamentale a Uniunii Europene, în special dreptul la protecţia datelor cu caracter personal prevăzut la arti- colul 8 din Cartă. (5)  Având în vedere că diversele atribuții şi funcții ale Comisiei şi ale statelor membre în cadrul portalului vor implica diferite responsabilități şi obligații în ceea ce priveşte protecția datelor, este esențial ca acestea să fie delimitate în mod clar. (6)  Având în vedere natura specifică a activităților legate de portalul e-justiție, rezultată în urma cooperării dintre Comisie și statele membre, rolul Comisiei în ceea ce priveşte prelucrarea datelor cu caracter personal în cadrul portalului este limitat. Trebuie precizat faptul că, în ceea ce priveşte conținutul bazelor de date naționale interco- nectate puse la dispoziție prin intermediul portalului, Comisia nu are nicio responsabilitate. (7)  Regulamentul (CE) nr. 45/2001 al Parlamentului European şi al Consiliului (?) se aplică prelucrării datelor cu caracter personal de către Comisie în cadrul portalului. În acest context, Comisia este responsabilă, în special, pentru asigurarea infrastructurii informatice necesare pentru funcţionalitățile portalului, inclusiv a interconectării bazelor naționale de date. (8) În conformitate cu Regulamentul (CE) nr. 45/2001, scopul prelucrării datelor cu caracter personal ar trebui speci- ficat în mod explicit. Prin urmare, Comisia ar trebui să prelucreze date cu caracter personal în cadrul portalului numai în măsura în care această acţiune furnizează acces la bazele de date naționale interconectate care conțin date cu caracter personal, oferă servicii interactive care le permit utilizatorilor să comunice direct cu autoritățile competente dintr-un alt stat membru, asigură accesul la informațiile publice destinate utilizatorilor înregistrați sau furnizează date de contact. () COM(2008) 329 final, 30.5.2008. () JO C75,31.3.2009,p.1. () Regulamentul (CE) nr. 45/2001 al Parlamentului European și al Consiliulul din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile şi organele comunitare și privind libera circulație a acestor date JOL8,12.1.2001,p. 1).